Graad 7, Om individueel binne groepverband kleur te gebruik, By OpenStax | Jobilize.com
Om individueel binne groepverband
Om individueel binne groepverband kleur te gebruik om kunswerk te
Kuns en kultuur graad 7 Page 1 / 1
Voorbeeld van die kleurwiel:
Hersiening van die kleurwiel
Bestudeer die kleurwiel hierbo en beantwoord dan die volgende vrae:
Noem die drie PRIMÊRE KLEURE op die kleurwiel.
Noem die drie SEKONDÊRE KLEURE op die kleurwiel.
Noem twee WARM kleure.
Noem twee KOUE kleure.
Wat noem ons die kleur wat verkry word deur ‘n primêre kleur met ‘n sekondêre kleur te meng?
Noem twee pare KOMPLEMENTÊRE KLEURE op die kleurwiel.
Noem twee ANALOË KLEURE.
Verduidelik hoe ‘n GEEL-GROEN gemeng kan word.
Bespreek binne ‘n groep wat ‘n landskap is en stel ‘n lys van 10 voorwerpe in ‘n landskap op.
Teken nou op ‘n A3-grootte stuk papier ‘n denkbeeldige of werklike landskap met ‘n potlood.
Wanneer jy klaar is, moet hierdie landskap, denkbeeldig of werklik, oorgeteken word op ‘n ander stuk papier sodat jy twee eenderse landskappe het. Ruil daarna die oorgetekende landskap met iemand langs jou.
Verf nou die eerste landskap in komplementêre kleure en die tweede landskap in analoë kleure .
Om individueel in groepverband verskillende teksture te gebruik om ‘n kunswerk te skep
Bring ‘n versameling van tien verskillende teksture d.m.v. frottage klas toe. Frottage is ‘n tegniek waar papier op ‘n voorwerp gesit word en daar dan oor die voorwerp met ‘n sagte potlood (2B, 4B of 6B) op die papier gekrap word. (‘n Bekende voorbeeld is wanneer ‘n muntstuk onder papier gesit word en dan in potlood verskyn terwyl daar oor die papier gekrap word.)
Dink byvoorbeeld aan: skoensole, baksteenmure, stoeloppervlakke, houttafelblaaie, verskillende materiale, ensovoorts.
Verdeel nou die teksture in die volgende:
VOORWERP GLAD MEDIUM GROF
Terug in die klas moet jy in jou groep ‘n plakkaat-grootte stuk papier in vier gelyke dele verdeel en dan van jou frottage-teksture daarop oorteken. Elkeen in die groep moet ten minste een beurt per blok of kwart kry om sy/haar frottage-tekstuur oor te teken.
Kleur kan nou bygevoeg word om in elke kwart ‘n seisoen uit te beeld. So byvoorbeeld kan die SOMER in GELE gedoen word, WINTER in BLOUE, LENTE in GROENE of PERSE en HERFS in ORANJES of enige ander kleurkeuses. Elke groep moet self besluit watter kleur hulle aan watter seisoen herinner.
DEELNAME EN SAMEWERKING Die leerder is in staat om persoonlike en sosiale vaardighede deur individuele en groepdeelname aan kuns- en kultuuraktiwiteite te toon.
ALGEMEEN t.o.v. 3.1 – 3.8 hieronder, die volgende toon:
Om verskillende sa liedere te sing rondom die tema 'nasiebou' Online Chapter